ILMESTYSKIRJAN SEITSEMÄN SEURAKUNTAA
LAODIKEAN SEURAKUNTA
Tämä on hiljattain esiin kaivettu Laodikean kaupunki.
Se on viimeinen seitsemästä kaupungista, joille Jeesus -
saneli kirjeet Ilm. 2―3:ssa.
Vielä muutama vuosi sitten tämä paikka kokonaan maan alla, -
mutta arkeologit Italiasta ovat järjestäneet mittavat kaivaukset, -
jotka jatkuvat edelleen. Taustalta kuuluu kaivaustyön ääniä.
Uusia osia Laodikeasta kaivetaan näkyviin koko ajan.
Kaupunki sijaitsi ylätasangolla, josta oli näkymä laaksoon.
Se kuvastaa asukkaiden asennetta.
He katselivat muita alaspäin ikään kuin kattohuoneistosta.
Kaupunki oli vauras. Se sijaitsi tärkeän kauppareitin varrella.
Pääkatua ollaan juuri kaivamassa esiin.
Sitä reunustivat liikkeet. Se vilisi myyjiä ja ostajia.
Kaupunki oli teknisesti edistynyt.
Monissa taloissa oli juokseva vesi. Putkistoja on säilynyt aikaamme asti.
Vaateteollisuus kukoisti. Kaupunki oli muodin keskus, -
kuten New York tai Pariisi. Se tunnettiin mustasta villasta.
Kaupungin lääkärikoulua, etenkin silmälääketiedettä, arvostettiin.
Laodikeassa oli vesiverkko. Vettä johdettiin kaukaa -
keskussäiliöön, josta vettä jaettiin putkia pitkin koteihin.
Laodikeassa oli kaksi suurta viihdekeskusta: -
massiiviset 12 000- ja 8 000 -paikkaiset teatterit.
Useimmissa vauraissa kaupungeissa oli yksi teatteri.
Miksi Laodikeassa oli kaksi? Siellä täytyi olla niin paljon viihdettä, -
että joka ilta oli valinnanvaraa: konsertti vaiko näytelmä?
Laodikeassa oli aina jotain tekemistä.
Roomalaisen historioitsija Ciceron mukaan se oli myös -
pankkielämän keskus.
Monet nykyiset pankkitoiminnan käsitteet keksittiin Laodikeassa.
Kaupunkiin oli keskittynyt vaurautta ja oppilaitoksia.
Se oli vaikutusvaltainen ja tärkeä. Rikkaat asuivat suurissa kodeissa, -
joiden alapuolelle muu maailma levittäytyi.
Kaupunki oli itsevarma.
Se oli aikansa Beverly Hills, Manhattan tai Woodside.
Hyvin tärkeä ja strateginen paikka kristitylle kirkolle.
Se oli kuin aikansa Wall Street.
Mitkä ovat Kristuksen sanat Laodikean seurakunnalle?
"Ja Laodikean seurakunnan enkelille kirjoita: 'Näin sanoo Amen, -
se uskollinen ja totinen todistaja, Jumalan luomakunnan alku: -
Minä tiedän sinun tekosi: sinä et ole kylmä etkä palava; -
oi, jospa olisit kylmä tai palava!
[Mutta koska olet penseä, oksennan sinut suustani.]
Sillä sinä sanot: Minä olen rikas [...] enkä mitään tarvitse; etkä tiedä, -
että juuri sinä olet viheliäinen ja kurja ja köyhä ja sokea ja alaston.
Minä neuvon sinua ostamaan minulta kultaa, tulessa puhdistettua, -
että rikastuisit, ja valkeat vaatteet, että niihin pukeutuisit [...]
ja silmävoidetta voidellaksesi silmäsi, että näkisit.
Kaikkia niitä, joita minä [rakastan], minä nuhtelen ja kuritan; -
ahkeroitse siis ja tee parannus. Katso, minä seison ovella ja kolkutan; -
jos joku kuulee minun ääneni ja avaa oven, -
[käyn sisälle ja me aterioimme yhdessä.
Joka voittaa, sen minä annan istua kanssani valtaistuimellani, -
niin kuin minäkin olen voittanut ja istunut Isäni kanssa valtaistuimelleen]
Jolla on korva, se kuulkoon, mitä Henki seurakunnille sanoo."
Ilmestyskirjan seitsemässä kirjeessä -
Jeesus lausui tavallisesti rohkaisun seurakunnalle.
Mutta Laodikean seurakunnalle ei ole rohkaisua.
Jeesuksella on sille vain nuhteita.
Mikä meni pieleen? Ensin Hän sanoo, että he olivat haaleita eli penseitä.
Se viittaa Laodikean vesitilanteeseen.
Muista, että tämä on ylätasankoa. Ongelmana on, miten järjestää vettä -
tänne vauraaseen Laodikeaan. Se täytyy tuoda putkia pitkin.
Kahdella lähikaupungilla ei ollut tätä ongelmaa.
Laakson toisella puolella on Hierapolis, nykyään Pamukkale.
Hierapolista oli siunattu runsailla lähteillä, -
joiden mineraalipitoinen vesi oli +35-asteista.
Vielä nykyäänkin kävijä voi rentoutua kylpylän kuumissa lähteissä -
samaan tapaan kuin silloin, kun kirje Laodikealle kirjoitettiin.
Vesi laskeutuu alas rinnettä ja muodostaa kalkkikivikerroksia, -
kauniita, valkoisia, kivettyneitä vesiputouksia, -
jotka ovat tehneet alueesta maailmanperintökohteen.
Valkoiset rinteet näkyivät helposti Laodikeaan laakson toiselle puolelle.
Varmasti laodikealaiset kihisivät kateudesta -
Hierapolisin asukkaiden kuumaa vettä kohtaan.
Muutaman kilometrin päässä oli Kolossa, -
jonne virtasi kaunista, kirkasta, kylmää vuoristovettä vuoden ympäri.
Laodikealaiset olivat rakentaneet vesijohtojärjestelmän -
tuodakseen vettä kaupunkiin.
Ongelma oli, että päästyään Laodikeaan kuuma vesi oli haaleaa -
ja kylmä vesi oli myös haaleaa.
Laodikeassa valitettiin jatkuvasti, miten huonoa sen vesi oli.
Puhuessaan haaleudesta Jeesus viittaa kaupungin tilanteeseen.
Se tarkoittanee välinpitämättömyyttä, innottomuutta evankeliumia kohtaan.
Sitten Hän sanoo, että he ovat köyhiä.
He sanoivat: "Minä olen rikas enkä mitään tarvitse."
Laodikealaiset kirjaimellisesti sanoivat niin Nerolle vuonna 60 jKr.
Silloin maanjäristys tuhosi alueen kaupungit, -
Hierapolisin, Kolossan ja Laodikean.
Nero tarjosi avustusta kaupunkien jälleenrakentamiseen.
Laodikea oli ainoa, joka sanoi Nerolle: "Ei kiitos. Emme tarvitse rahojanne."
Jeesus siteerasi heidän omia sanojaan ja sanoi: -
"Sanotte Jumalalle: 'Ei kiitos. Emme tarvitse apuasi. Pärjäämme kyllä.'"
Laodikealaiset olivat niin rikkaita, että he löivät omaa rahaansa.
Kolikoissa ei ollut keisarin vaan kaupungin rikkaiden kuvia.
Kolikkoja siltä ajalta on säilynyt edelleen.
Niissä oli kuvia Laodikean asukkaista.
He eivät mielestään tarvinneet edes Jeesusta.
Vauraudentunne sulki Jeesuksen pois heidän arjestaan.
Hän jatkaa, että he ovat alastomia. Muista, että tämä oli muodin keskus.
Kuuluisa valkoisesta villasta, puuvillasta ja pellavasta.
Jeesus sanoo, että vaikka he ovat ulkoisesti puetut kauniisti, -
Hän näki heidät hengellisesti alastomina.
Se osoittaa, että ihminen katsoo ulkokuorta, mutta Jumala sydäntä.
Hän sanoi myös, että he ovat sokeita.
Se tuntui varmasti järkyttävältä, sillä kaupunki tunnettiin silmävoiteesta.
Kun ihmisillä oli näköongelmia, he tulivat Laodikeaan lääkäriin -
hakemaan täällä valmistettua silmävoidetta.
Jeesus sanoo, että ironista kyllä, alueelta haetaan apua sokeuteen, -
mutta silti siellä on hengellistä sokeutta. Ei nähdä omaa tilaa.
Kielletään tosiasiat.
Kysymys kuuluu, kuvaako tämä meitä. Olemmeko me laodikealaisia?
Palvommeko me helppoa elämää, kaupankäyntiä ja vaurautta?
Itse ainakin myönnän sen.
Pidän elämän helppoudesta.
Joskus vaarana on, että minusta tulee hengellisesti haalea, -
sillä korostan liikaa omaa mukavuudenhaluani.
Hengellinen penseys on vaarana minulle -
ja kaikille, joiden elämä on helppoa ja mukavaa.
Se on tosi vaarallista, sillä innokkuus ja polte jollekin asialle -
on tosi tärkeää. Ilman poltetta edistystä ei tapahdu.
Kaiken menestyvän lähetystyön takana on palava into, -
samoin kestävyyden, uhrausten tai seurakunnan istuttamisen takana.
Ja myös suhteiden takana. Tarvitaan innostuksen kipinää.
Kysymys onkin, miten sytyttää into uudelleen tai miten pysyä palavana.
Puhutaan hengellisen innon takaisin saamisesta.
Jeesus mainitsee tässä kolme asiaa.
Ensin Hän kehottaa miettimään omat arvot uudelleen.
Mitkä ovat elämän todellisia aarteita?
Hän sanoo: "Minä neuvon sinua ostamaan minulta..."
Hän puhui heille tuttua kaupankäynnin kieltä. "Osta minulta..." Mitä?
"...kultaa, tulessa puhdistettua, että rikastuisit".
Kultaa puhdistettiin tulella.
Jeesus sanoo, että joitain rikkauksia tulee vain koetuksen kautta.
Joskus henkilökohtainen kasvu ja rikkaus tulee vain kärsimyksen, -
ongelmien ja tulen kautta. Sitten Hän käskee ostaa valkoiset vaatteet.
Ilmestyskirjassa valkeat vaatteet edustavat anteeksiantoa ja puhtautta.
Hän viittaa laodikealaisten pukeutumiseen sanomalla, -
että he tarvitsevat Häneltä hengellisesti valkeita vaatteita.
Sitten Hän käskee ostaa silmävoidetta, että he näkisivät.
He tarvitsivat Jumalalta hengellisen todellisuuden erottelukykyä.
Jumalan näkemystä, mikä on arvokasta.
Tony Campolo kertoo varkaista, jotka murtautuivat tavarataloon.
He eivät varasta mitään vaan vaihtavat hintalappuja.
Se oli laodikealaistenkin ongelma.
Ei ollut väärin haluta helppoa elämää tai rikkauksia.
Ongelma oli, että he arvostivat niitä liikaa.
Jeesus sanoo: "Annatte maallisille asioille liian suuren hintalapun.
Antakaa minun avata silmänne todellisille aarteille."
Toiseksi Hän kehotti ottamaan vastaan Kristuksen ojennuksen.
Hän sanoo: "[Niitä, joita rakastan,] minä nuhtelen ja kuritan; -
ahkeroitse siis ja tee parannus."
Älä ajattele, että tämä koskee jotakuta muuta. Älä huolehdi muista.
"Hän on penseä. Arvot pielessä." Pohdi omaa tilaasi -
ja ota vastaan Kristuksen ojennus.
Kolmanneksi: Tule takaisin Jeesuksen luo.
Hän sanoo kuuluisasti: "Katso, minä seison ovella ja kolkutan; -
jos joku kuulee minun ääneni ja avaa oven, niin minä käyn [...] sisälle -
ja aterioitsen hänen kanssaan, ja hän minun kanssani."
Jaetta sovelletaan usein ei-uskoviin. Mutta kenelle se osoitettiin?
Seurakunnalle. Uskoville. Hän käski avata sydämen ja elämän Hänelle.
Ratkaisu hengelliseen penseyteen ei olekaan -
uskonnollinen tehtävälista tai lakihenkinen ohjelma.
Ratkaisu on aterioiminen, suhde Jeesuksen kanssa.
Hän sanoo: "Päästä minut sisälle kauniiseen laodikealaiskartanoosi."
Kysynkin sinulta: Onko Jeesus tervetullut elämääsi?
Onko Jeesus tervetullut kotiisi?
Onko Jeesus tervetullut myös seurakuntaasi?
Ei voi sanoa: "Rakastava Jeesus on tervetullut, nuhteleva Jeesus ei."
Ei. Niitä, joita Hän rakastaa, Hän nuhtelee ja kurittaa.
Jos kuuntelee Häntä, tapahtuu kaksi asiaa. Syötte Hänen kanssaan -
ja istutte valtaistuimella Hänen kanssaan.
Suurin kunnia siihen aikaan oli syödä kuninkaan pöydässä.
Jeesus sanoo olevansa kuninkaiden Kuningas ja herrojen Herra.
Hän antaa meidän istua ja syödä kanssaan.
Lisäksi huomaamme, että olemme valtaistuimella Hänen kanssaan.
Se on suurenmoinen kuva.
Valtaistuin on hallitseva symboli Ilmestyskirjassa tästä eteenpäin.
Se on tärkeässä asemassa. Se mainitaan Ilmestyskirjassa 45 kertaa, -
"Herran, Karitsan, Jumalan valtaistuin".
Se mainitaan 14 luvussa Ilmestyskirjan 22 luvusta.
Jeesus on valtaistuimella istuva.
Tutki omaa sydäntäsi. Mikä on Kristus-suhteesi tila?
Oletteko yksilöinä ja seurakuntana haaleita ja välinpitämättömiä?
Puuttuuko meiltä into Kristuksen asioihin? Puuttuuko meiltä hätä?
Mikä saa sinut jälleen palavaksi? Ja mikä sammuttaa innon -
ja tekee sinusta haalean? Mietitään näitä asioita.
KESKUSTELUKYSYMYKSIÄ KIRJASSA TAI KOTISIVUILLA.
Suomennos: Marianne Tenetz